*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*213. számú előterjesztés*

Bátaszék Város Önkormányzat Képviselő-testületének 2024. november 27-én

16.00 órakor megtartandó rendkívüli ülésére

Javaslat Bátaszéki KÖH részére igazgatási szünetelrendelésére valamint *az* intézményeket érintő működési szünet elrendelésére

|  |
| --- |
| **Előterjesztő:** dr. Bozsolik Róbert polgármester, dr. Firle-Paksi Anna aljegyző  **Készítette:** intézményvezetők, dr. Firle-Paksi Anna aljegyző  **Törvényességi ellenőrzést végezte:** Takaróné dr. Mihó Beatrix mb.hatósági irodavezető  **Tárgyalja:**  valamennyi bizottság |

**Tisztelt Képviselő-testület!**

Az igazgatási szünetről szóló 2023. évi XXVI. törvény (a továbbiakban: törvény) 7. § (1) bekezdése szerint az 1. § (1) bekezdése szerinti kormányrendeletben meghatározott időszakra igazgatási szünetet rendelhet el a települési önkormányzat képviselő-testületének polgármesteri hivatala, közös önkormányzati hivatala.

A képviselő-testület – a törvényben foglalt döntéshozatalra vonatkozó szabályokat betartva - 37/2024.(II.14.) önkormányzati határozatával a Bátaszéki KÖH részére - a 2024. évi téli igazgatási szünet elrendeléséről szóló **537/2023. (XII. 6.) Korm. rendelet szerinti - 2024. december 30. napjától 2025. január 1. napjáig tartó igazgatási szünet elrendeléséről döntött**.

A törvény 7. § (6) bekezdése szerint:

*„(6) Az e törvényben foglaltak nem érintik a Kttv. alapján elrendelhető – az 1. § (1) bekezdése szerinti kormányrendeletben meghatározottól eltérő időszakra eső – igazgatási szünetet.”*

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 232. § (3) bekezdése szerint a képviselő- testület a rendes szabadság kiadására igazgatási szünetet rendelhet el. Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának a háromötödét.

A közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012. (III. 7.) Korm. rendelet 13. § (1) bekezdése és 15. §-a szerint:

*„13. § (1) Az igazgatási szünet időtartama*

*a) nyáron öt egybefüggő naptári hét, amely augusztus 20-át közvetlenül követő vasárnapig tart,*

*b) télen két egybefüggő naptári hét, amely január 1-jét közvetlenül követő vasárnapig tart.”*

*„15. § A Kormány a [Kttv. 232. § (3) bekezdése](https://www.optijus.hu/optijus/lawtext/A1100199.TV/tvalid/2019.4.24./tsid/lawrefP(232)B(3)" \t "_blank) alapján a helyi önkormányzat képviselő-testülete számára ajánlja igazgatási szünet elrendelése esetén az e rendeletben foglaltak figyelembevételét.“*

Az igazgatási szünet alkalmazása megkönnyíti a rendes szabadság adott évben történő kiadását, melyet hosszú évek óta elrendelt a képviselő- testület. Ennek megfelelően a képviselő-testület a tavalyi évben Bátaszéki Közös Önkormányzati Hivatalban *az igazgatási szünetről szóló 2023. évi XXVI. törvény 7. § (1) bekezdésében* kapott hatáskörében eljárva a a *2023. december 27.– 2024. január 1.* között, *a közszolgálati tisztviselőkről szóló 2011. évi CXCIX. törvény 232. § (3) bekezdésében* kapott hatáskörében eljárva *2024. január 2. – 2024. január 5.* közötti időszakra rendelt el igazgatási szünetet.

**2024. december 23.**  [Kttv. 232. § (3) bekezdése](https://www.optijus.hu/optijus/lawtext/A1100199.TV/tvalid/2019.4.24./tsid/lawrefP(232)B(3)) szerinti igazgatási szünet elrendelését kérjük

2024. december 24. áthelyezett pihenőnap (a munkanap 2024. dec. 7-ére került áthelyezésre)

2024. december 25. munkaszüneti nap

2024. december 26. munkaszüneti nap

2024. december 27. áthelyezett pihenőnap (munkanap 2024. dec. 14-re került áthelyezésre

2024. december 28. pihenőnap

2024. december 29. munkaszüneti nap

2024. december 30.537/2023. (XII. 6.) Korm. rendelethez igazodó elrendelt igazgatási sz.

2024. december 31. 537/2023. (XII. 6.) Korm. rendelethez igazodó elrendelt igazgatási sz.

2025. január 1. 537/2023. (XII. 6.) Korm. rendelethez igazodó elrendelt igazgatási sz.

**2025. január 2**.[Kttv. 232. § (3) bekezdése](https://www.optijus.hu/optijus/lawtext/A1100199.TV/tvalid/2019.4.24./tsid/lawrefP(232)B(3)) szerinti igazgatási szünet elrendelését kérjük

**2025. január 3.**[Kttv. 232. § (3) bekezdése](https://www.optijus.hu/optijus/lawtext/A1100199.TV/tvalid/2019.4.24./tsid/lawrefP(232)B(3)) szerinti igazgatási szünet elrendelését kérjük

**A fentiekre figyelemmel kezdeményezem a képviselő-testületnél** – **a** Kttv. 232. § (3) bekezdésére hivatkozással - a **2024. december 23., valamint 2025. január 2-3. napja közötti időszakra az igazgatási szünet elrendelését, mely időtartamokban a hivatal zárva tartana.**

Ezen időtartamokon belül az anyakönyvvezető tartana telefonos ügyeletet, így sürgős anyakönyvet érintő ügyekben berendelhető lenne a hivatalba. Továbbá az időközi országgyűlési választás miatt rendkívüli ügyelet tartása is indokolt lehet ebben az időszakban, ennek megfelelően fogunk gondoskodni választási igazgatási feladatok végrehajtásáról. A hosszabbított igazgatási szünet elrendelése a hivatalban energiamegtakarítást is eredményezne.

Kérjük a Tisztelt Képviselő-testületet az alábbi határozati javaslat elfogadására:

**1.sz. Ha t á r o z a t i j a v a s l a t :**

**a Bátaszéki KÖH részére - a közszolgálati tisztviselőkről szóló 2011. évi CXCIX. törvény 232. § (3) bekezdés szerinti -igazgatási szünet elrendelésére**

Bátaszék Város Önkormányzatának Képviselő-testülete

1. *a közszolgálati tisztviselőkről szóló 2011. évi CXCIX. törvény 232. § (3) bekezdésében* kapott hatáskörében eljárva a Bátaszéki Közös Önkormányzati Hivatalban 2024. december 23. napján, valamint *2025. január 2. – 2025. január 3.* közötti időszakra a hivatal zárva tartásával igazgatási szünetet rendel el;
2. felkéri az aljegyzőt a feladatellátás zavartalan biztosítása érdekében szükséges intézkedések megtételére.

*Határidő:* 2024. december 5.

*Felelős:* dr. Firle-Paksi Anna aljegyző

*(szükséges intézkedések megtételéért)*

*Határozatról értesül:* irattár

A hivatal megkereste az Önkormányzat valamennyi intézményét és tájékoztatást kért az intézményvezetőktől arról, hogy a téli időszakban, az igazgatási szünet időtartamában a feladatellátás fennakadása nélkül szünetet tud-e az intézmény tartani. A korlátozott működés, illetve működési szünet elrendelése a szabadságok kiadását könnyíti, valamint célja, hogy az oktatási és nevelési intézmények téli szünetéhez igazodva a dolgozók kiskorú gyermekeinek felügyelete biztosítva legyen. Az intézményvezetők válasza alapján a következő működési szünetek elrendelésére teszünk javaslatot az egyes intézményeknél.

Javasoljuk a 2. sz. határozati javaslat elfogadásával a Keresztély Gyula Városi Könyvtárban az igazgató javaslatának megfelelően a működési szünet elrendelését *2024. december 20. – 2024. január 5.* között.

**2. sz. Ha t á r o z a t i j a v a s l a t :**

**a Keresztély Gyula Városi Könyvtár részére működési szünet elrendelésére**

Bátaszék Város Önkormányzatának Képviselő-testülete

1. a fenntartásában működő Keresztély Gyula Városi Könyvtárban a *2023. december 20. – 2024. január 5.* közötti időszakra működési szünetet rendel el;
2. felkéri az igazgatót a feladatellátás zavartalan biztosítása érdekében szükséges intézkedések megtételére.

*Határidő:* 2024. december 15.

*Felelős:* Sági Lajosné igazgató

(a látogatók tájékoztatásáért)

*Határozatról értesül:* Városi Könyvtár

irattár

Javasoljuk, hogy a 3. sz. határozati javaslat elfogadásával a T. Képviselő- testület javasolja a Társulási Tanácsnak, mint fenntartónak a Gondozási Központnál az intézményvezető javaslatára a működési szünet elrendelését a következők szerint:

Család- és Gyermekjóléti Szolgálat:

Szolgálat 2024.12.30.-2024.12.31. napokon zárva tartana, krízis esetén hívható telefonos ügyeleti rendszerben lehetne elérni a családsegítőket.

2025.01.02. - 2025.01.03. 8.00-12.00 óráig történne az ügyfélfogadás a Szolgálat épületében. 2025.01.02. 12.30-16.00 óráig - krízis esetén - telefonos ügyeleti rendszerben lehetne elérni a családsegítőket.

Krízis esetén hívható telefonszám, közzétételre kerül.

Nappali ellátás:

A 2024.12.30. és 2024.12.31. napokon az intézmény rövidített nyitva tartassál 7.30-13.30 óráig fogadná az ellátottakat, mivel igény jelentkezett a szolgáltatás biztosítására.

2025.01.02-tőI a megszokott nyitvatartási rend szerint fogadjuk a klubtagokat.

Étkeztetés:

Munkanapokon a szolgáltatás a megszokott rendben működik.

Házi segítségnyújtás:

A két ünnep között 2024.12.30.-2024.12.31. napokon előzetes igényfelmérés alapján - nyújtanák a szolgáltatást.

2025.01.02-től a megszokott formában biztosítanák a házi segítségnyújtást.

**3. sz. Ha t á r o z a t i j a v a s l a t :**

**Javaslat a Gondozási Központ részére működési szünet elrendelésére**

Bátaszék Város Önkormányzatának Képviselő-testülete javasolja a Bátaszék és Környéke Egészségügyi, Szociális és Gyermekjóléti Intézményfenntartó Társulás Társulási Tanácsának, hogy a fenntartásában működő Gondozási Központnál – működési szünetet rendeljen el az alábbiak szerint:

1. *2024. december 30. – 2024. december 31.* között az intézmény zárva tartásával, a házi segítségnyújtás esetében előzetes igényfelmérés szerinti szolgáltatás nyújtása mellett; valamint nappali ellátás esetében intézmény rövidített nyitva tartassál 7.30-13.30 óráig fogadná az ellátottakat;
2. *2024. január 2. – 2024. január 3.* között az intézmény rendes működési rend szerinti nyitva tartassál működik, kivéve a család- és gyermekjóléti szolgálat esetében, ahol a működés 8-12 óra között ügyfélfogadás biztosításával, valamint 12.30-16.00 óráig - krízis esetén - telefonos ügyelet működtetésével valósul meg;
3. kérje fel az intézményvezetőt a feladatellátás zavartalan biztosítása érdekében szükséges intézkedések megtételére.

*Határidő:* 2024. november 30.

*Felelős:* Borosné Simon Zsuzsanna intézményvezető

(a látogatók tájékoztatásáért)

*Határozatról értesül:* Gondozási Központ

irattár

A MOB intézményvezetője javaslatának megfelelően a következőképpen teszünk a működési szünet elrendelésére javaslatot: Ebben az évben a téli szünet december 23-ra, december 30-ra és 31 -re, valamint 2025. január 2-re és 3-ra esik.

Idén is a szülők körében felmérik az óvodai és bölcsődei ellátásra történő igényt, és egy csoportszobában biztosítják a folyamatos ellátást. A két ünnep közötti időszakra az óvodai és bölcsődei ellátásra nem szokott kérelem érkezni, ez idő alatt a főzőkonyha sem üzemel. A pörbölyi konyha december 23-tól 31-ig leáll, ott nem lesz főzés. 2025. január 2-től a konyhák újból biztosítanák az étkezést.

A fentiekre tekintettel javasoljuk, hogy az 4. sz. határozati javaslat elfogadásával a T. Képviselő- testület javasolja a Társulási Tanácsnak, mint fenntartónak a Bátaszéki Mikrotérségi Óvoda, Bölcsőde és Konyhán az igazgató javaslata szerinti működési szünet elrendelését az alábbiak szerint:

* az Óvoda és Bölcsődei Egységnél *2024. december 23. – 2024. január 3.* között, egy óvodai csoportban folyamatos ügyelet biztosítása mellett, valamint
* a Konyhai Egysége *2024. december 30. – 2023. december 31.* közötti zárva tartásával.

**4. sz. Ha t á r o z a t i j a v a s l a t :**

**Javaslat a Bátaszéki Mikrotérségi Óvoda, Bölcsőde és Konyha részére működési szünet elrendelésére**

Bátaszék Város Önkormányzatának Képviselő-testülete

1. javasolja a Mikrotérségi Óvoda és Bölcsőde Intézmény-fenntartó Társulás Társulási Tanácsának, hogy a fenntartásában működő Bátaszéki Mikrotérségi Óvoda, Bölcsőde és Konyhán működési szünetet rendeljen el az alábbiak szerint:
2. az Óvoda és Bölcsődei Egységnél *2024. december 23. – 2024. január 3.* között a Városi Óvoda székhelyén, Bátaszéken legalább egy csoportszobában az ügyeleti ellátás folyamatos biztosításával, valamint

ab) a Bátaszéki Konyhai Egysége *2024. december 30. – 2024. december 31.* közötti zárva tartásával,

ab) a Pörbölyi Konyhai Egysége *2024. december 30. – 2024. december 31.* közötti zárva tartásával,

1. felkéri az igazgatót a feladatellátás zavartalan biztosítása érdekében a Városi Óvoda székhelyén, Bátaszéken legalább egy csoportszobában az ügyeleti ellátás folyamatos biztosításáról gondoskodjon.

*Határidő:* 2024. december 10.

*Felelős:* Simon Csabáné igazgató

(a szülők tájékoztatásáért)

*Határozatról értesül:* MOB

irattár